Krigen mellom franskmenn, briter og tyskere har kjørt seg fast i skyttergravene og tallet på døde i de sølete markene i Flandern nærmer seg milliongrensen. Soldatene er slitne og desillusjonerte. Den forestående julen forekommer dem parodisk. Men om julaften blir våpnene som ved et under senket ved vestfronten. Da Nikolaus Sprink synger Stille Nacht for sine kamerater, svarer franskmennene og skottene med applaus.